Кристалите и техните лечебни свойства, Елисавета Александрова-Зангелми
Кристалите и техните лечебни свойства, Елисавета Александрова-Зангелми
----------------------------------------------------------------------


Холистичният поглед върху човешкото здраве включва все по-задълбочена информация за енергийните взаимодействия между „живи“ и „неживи“ организми, за да се стигне до заключението, че всичко във Вселената е ЖИВО. От най-ранните векове на цивилизацията хората са знаели и са използвали силата на кристалите – не само като украшения и ритуални предмети, но и като лечебни инструменти.


Тази книга предлага систематизирано познание върху терапевтичните свойства на кристалите, както и прости и лесни техники за прилагането им в различни лечебни сеанси. Възможните благоприятни действия на кристалите върху хората се дължат на съществуващите много прилики между тях. Иедните, и другите реагират на промени във външната среда. Иедните, и другите приемат и предават топлина, приемат и запазват информация, а също така и „боледуват“. Този взаимен обмен на енергии от векове е използван за коригиране на дисбалансите в човешкия свят, за внасяне на хармония, яснота и проникновение в него.

Кристалотерапията предоставя на тялото ни висококачествена жизнена енергия, която активира чакрите, а те от своя страна захранват жлезите с вътрешна секреция и вътрешните органи. Изчиствайки организма от естествено натрупващите се в него различни видове токсини (включително психоенергийни), тя го хармонизира и го привежда в състоянието на здраве.

Съществуващата огромна информация за свойствата, разновидностите и действията на кристалите в случая е „пресята“ през погледа на практикуващия терапевт и е събрана под формата на лесен и удобен за ползване справочник.

 